PICURI DE ÎNŢELEPCIUNE 
Patimile luL.HRISTOS (II) 


1. „Fariseii au ţinut sfat ca să-L prindă pe Iisus în cuvânt. Şi au trimis la El pe ucenicii lor, 
împreună cu irodianii, zicând: învăţătorule, ştim că eşti omul adevărului şi întru adevăr înveţi calea 
lui Dumnezeu şi nu-ţi pasă de nimeni pentru că nu cauţi la faţa omului. 

Spune-ne deci nouă: Ce ţi se pare? Se cuvine să dăm dajdie Cezarului sau nu ? 

Iar Iisus cunoscând viclenia lor, le-a răspuns: Ce mă ispitiţi, făţarnicilor? 

Arătaţi-mi banul de dajdie. Iar ei i-au adus un dinar. Iisus le-a zis: Al cui e chipul acesta şi 
inscripţia de pe el? Răspuns-au ei: Ale Cezarului. 

Atunci le-a zis: Daţi deci Cezarului ce sunt ale cezarului, şi ale lui Dumnezeu cele ce 
sunt ale lui Dumnezeu...". 


+ + + 

2. „Unul dintre învăţătorii de lege, ispitindu-L pe Iisus L-a întrebat: învăţătorule, care 
poruncă este mai mare în Lege? El i-a răspuns: Să iubeşti pe Domnul Dumnezeul tău cu toată 
inima ta, cu tot sufletul tău şi cu tot cugetul tău. Aceasta este marea şi întâia poruncă. Iar a doua, 
la fel ca aceasta: Să iubeşti pe aproapele tău ca pe tine însuţi. în aceste două porunci se 
cuprind toată Legea şi proorocii". 


+ + + 

3. „VOI, (creştinii Mei), să nu vă numiţi Rabi, că unul este învăţătorul vostru: HRISTOS, 
IAR VOI TOŢI SUNŢEŢI FRAŢI. Nici învăţători să nu vă numiţi, căci învăţătorul vostru unul 
este: HRISTOS. Şi care între voi vrea să fie mai mare, să fie slujitorul vostru". 

Evanghelia de la Matei cap. 22; 23; - Marţi în ziua a 2-a din 

"Săptămâna Patimilor" 

p.s. „Mai vechi decât orice este Dumnezeu, fiindcă nu este născut; mai 
frumos decât lumea, pentru că este opera lui; mai repede decât gândul, 
fiindcă străbate universul; mai tare decât nevoia, fiindcă învinge totul; mai 
înţelept decât timpul, fiindcă descoperă toate. Dumnezeu este Fiinţa fără 
început şi fără sfârşit." Thales din Millet, (640-548 Î.Hr.), filosof şi matematician 
grec). 


Părintele llie 



